
 DR.30.10.2003 

 

4 

dibuat oleh Kesatuan Sekerja, malah beliau memaksa pekerja berusia 45 tahun ke atas 
berhenti kerja.  Adakah kementerian sedar bahawa dengan tindakan seperti ini seolah-olah 
syarikat lebih minat menggaji pekerja asing daripada pekerja tempatan kerana perbezaan 
upah yang ketara yang menguntungkan syarikat?  Terima kasih.  

Datuk Dr. Fong Chan Onn:  Tuan Yang di-Pertua, seperti yang saya telah 
jelaskan tadi, Kementerian Sumber Manusia telah sediakan garis panduan dan kita akan 
paksakan semua majikan mematuhi syarat-syarat yang telah ditetapkan.  Kementerian 
Sumber Manusia akan menjalankan siasatan sekurang-kurangnya sekali sebulan.  Dalam 
siasatan itu kita akan tentukan majikan tersebut mengambil tindakan-tindakan yang 
diperlukan untuk menentukan pekerja-pekerja yang diperlukan bekerja berdiri diberi 
tempoh-tempoh yang tertentu untuk berehat dan juga menentukan bahawa mereka yang 
dalam kategori sebagai di tahap berisiko, tidak diperlukan bekerja secara bekerja berdiri. 

Puan Chong Eng:  Terima kasih, Tuan Yang di-Pertua.  Saya rasa dari apa yang 
dikatakan oleh Yang Berhormat Menteri menunjukkan bahawa kementerian juga risau 
tentang kesan-kesan untuk wanita yang begitu ramai bekerja berdiri.  Saya menyoalkan 
keberkesanan garis panduan yang ada kerana garis panduan ini tidak mempunyai kuasa 
undang-undang.  Jadi, berapa orang pemantau yang kementerian ada?  Berapa kilang yang 
perlu dipantau?  Berapa aduan yang telah diterima, dan apakah hasilnya?   

Kalau ini adalah satu cara bekerja yang mendatangkan kesan kepada pekerja, 
mengapa tidak terus membatalkan sahaja?  Mengapa perlunya bekerja berdiri?  Terima 
kasih. 

Datuk Dr. Fong Chan Onn:  Tuan Yang di-Pertua, tidak boleh dinafikan di tempat 
kerja ada tugas-tugas tertentu yang perlu dilaksanakan oleh pekerja-pekerja secara berdiri.  
Itu tidak boleh dinafikan.  Kalau kita tidak mengizinkan pekerja-pekerja bekerja secara 
berdiri, mungkin itu akan menjejaskan tahap persaingan Malaysia sebagai negara di mana 
kita ada galakan kilang-kilang dan sebagainya.   

Dalam konteks ini, Kementerian Sumber Manusia akan menentukan bahawa garis 
panduan yang telah disediakan akan menjadikan satu garis panduan yang dipatuhi.  
Sungguhpun tidak ada kuasa undang-undang, tetapi ada, dengan izin, persuasive powers, 
di mana di dalam setiap pemeriksaan yang dijalankan, pegawai-pegawai dari kementerian 
saya boleh tentukan bahawa syarat-syarat tersebut diikuti, kalau tidak, kita boleh 
mengambil tindakan secara nasihat supaya pekerja-pekerja yang menghadapi risiko tidak 
perlu bekerja secara berdiri.  

Ada pekerja-pekerja, mungkin terutamanya pekerja lelaki, pekerja-pekerja yang 
lebih muda, boleh bekerja secara berdiri dinamik.  Kalau itulah diperlukan, kita perlu izinkan 
dengan memastikan majikan mengikuti syarat-syarat yang ditentukan. 

 

3. Dato' Haji Zulhasnan bin Rafique [Wangsa Maju] minta Menteri Kewangan 
menyatakan apakah kesan yang dijangka akan berlaku kepada ekonomi Asia Timur jika 
adanya cadangan penubuhan sebuah ‘ASEAN Bond Market’. 

 Perdana Menteri dan Menteri Kewangan [Dato Seri Dr. Mahathir bin 
Mohamad]:  [Tepuk]  Tuan Yang di-Pertua, inisiatif penubuhan Pasaran Bond ASEAN atau 
dengan izin, ASEAN Bond Market Initiative (ABMI) merupakan satu lagi inisiatif negara-
negara anggota ASEAN dengan China, Jepun dan Republik Rakyat Korea ataupun 
ASEAN+3 bagi memperkukuh sistem kewangan serantau ke arah mengelak kesan teruk 
krisis kewangan disebabkan pengaliran keluar secara mendadak modal tempatan dan asing 
dari pasaran-pasaran ekuiti di rantau ini ke pasaran di luar rantau Asia seperti yang telah 
berlaku pada tahun 1997, 1998. 

 Oleh kerana pasaran-pasaran modal di rantau ini tidak mempunyai pasaran 
hutang yang cukup mendalam, bila berlaku krisis kewangan, pasaran modal serantau 
kurang berjaya menampung pemindahan modal daripada pasaran-pasaran ekuiti yang lebih 
cekap.  Oleh itu, simpanan Asia mengalir keluar ke pasaran negara-negara maju. 



4 dibuat oleh Kesatuan Sekerja, malah beliau memaksa pekerja berusia 45 tahun ke atas berhenti kerja. Adakah kementerian sedar bahawa dengan tindakan seperti ini seolah-olah syarikat lebih minat menggaji pekerja asing daripada pekerja tempatan kerana perbezaan upah yang ketara yang menguntungkan syarikat? Terima kasih. Datuk Dr. Fong Chan Onn: Tuan Yang di-Pertua, seperti yang saya telah jelaskan tadi, Kementerian Sumber Manusia telah sediakan garis panduan dan kita akan paksakan semua majikan mematuhi syarat-syarat yang telah ditetapkan. Kementerian Sumber Manusia akan menjalankan siasatan sekurang-kurangnya sekali sebulan. Dalam siasatan itu kita akan tentukan majikan tersebut mengambil tindakan-tindakan yang diperlukan untuk menentukan pekerja-pekerja yang diperlukan bekerja berdiri diberi tempoh-tempoh yang tertentu untuk berehat dan juga menentukan bahawa mereka yang dalam kategori sebagai di tahap berisiko, tidak diperlukan bekerja secara bekerja berdiri. Puan Chong Eng: Terima kasih, Tuan Yang di-Pertua. Saya rasa dari apa yang dikatakan oleh Yang Berhormat Menteri menunjukkan bahawa kementerian juga risau tentang kesan-kesan untuk wanita yang begitu ramai bekerja berdiri. Saya menyoalkan keberkesanan garis panduan yang ada kerana garis panduan ini tidak mempunyai kuasa undang-undang. Jadi, berapa orang pemantau yang kementerian ada? Berapa kilang yang perlu dipantau? Berapa aduan yang telah diterima, dan apakah hasilnya? Kalau ini adalah satu cara bekerja yang mendatangkan kesan kepada pekerja, mengapa tidak terus membatalkan sahaja? Mengapa perlunya bekerja berdiri? Terima kasih. Datuk Dr. Fong Chan Onn: Tuan Yang di-Pertua, tidak boleh dinafikan di tempat kerja ada tugas-tugas tertentu yang perlu dilaksanakan oleh pekerja-pekerja secara berdiri. Itu tidak boleh dinafikan. Kalau kita tidak mengizinkan pekerja-pekerja bekerja secara berdiri, mungkin itu akan menjejaskan tahap persaingan Malaysia sebagai negara di mana kita ada galakan kilang-kilang dan sebagainya. Dalam konteks ini, Kementerian Sumber Manusia akan menentukan bahawa garis panduan yang telah disediakan akan menjadikan satu garis panduan yang dipatuhi. Sungguhpun tidak ada kuasa undang-undang, tetapi ada, dengan izin, persuasive powers, di mana di dalam setiap pemeriksaan yang dijalankan, pegawai-pegawai dari kementerian saya boleh tentukan bahawa syarat-syarat tersebut diikuti, kalau tidak, kita boleh mengambil tindakan secara nasihat supaya pekerja-pekerja yang menghadapi risiko tidak perlu bekerja secara berdiri. Ada pekerja-pekerja, mungkin terutamanya pekerja lelaki, pekerja-pekerja yang lebih muda, boleh bekerja secara berdiri dinamik. Kalau itulah diperlukan, kita perlu izinkan dengan memastikan majikan mengikuti syarat-syarat yang ditentukan. 3. Dato' Haji Zulhasnan bin Rafique [Wangsa Maju] minta Menteri Kewangan menyatakan apakah kesan yang dijangka akan berlaku kepada ekonomi Asia Timur jika adanya cadangan penubuhan sebuah 'ASEAN Bond Market'. Perdana Menteri dan Menteri Kewangan [Dato Seri Dr. Mahathir bin Mohamad]: [Tepuk] Tuan Yang di-Pertua, inisiatif penubuhan Pasaran Bond ASEAN atau dengan izin, ASEAN Bond Market Initiative (ABMI) merupakan satu lagi inisiatif negara- negara anggota ASEAN dengan China, Jepun dan Republik Rakyat Korea ataupun ASEAN+3 bagi memperkukuh sistem kewangan serantau ke arah mengelak kesan teruk krisis kewangan disebabkan pengaliran keluar secara mendadak modal tempatan dan asing dari pasaran-pasaran ekuiti di rantau ini ke pasaran di luar rantau Asia seperti yang telah berlaku pada tahun 1997, 1998. Oleh kerana pasaran-pasaran modal di rantau ini tidak mempunyai pasaran hutang yang cukup mendalam, bila berlaku krisis kewangan, pasaran modal serantau kurang berjaya menampung pemindahan modal daripada pasaran-pasaran ekuiti yang lebih cekap. Oleh itu, simpanan Asia mengalir keluar ke pasaran negara-negara maju.